CELEX: 32005R2099
Language: lt
Date: 2005-12-20 00:00:00
Title: 2005 m. gruodžio 20 d.  Komisijos reglamentas (EB) Nr. 2099/2005, atnaujinantis europinių jūrų lydekų žvejybą ICES Vb (EB vandenys), VI, VII, XII, XIV zonose su Ispanijos vėliava plaukiojančiais laivais

21.12.2005   
            
            
               LT
            
            
               Europos Sąjungos oficialusis leidinys
            
            
               L 335/33
            
         
      KOMISIJOS REGLAMENTAS (EB) Nr. 2099/2005
   2005 m. gruodžio 20 d.
   atnaujinantis europinių jūrų lydekų žvejybą ICES Vb (EB vandenys), VI, VII, XII, XIV zonose su Ispanijos vėliava plaukiojančiais laivais
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), ypač į jo 26 straipsnio 4 dalį,
   atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (2), ypač į jo 21 straipsnio 3 dalį,
   kadangi:
   
               (1)
            
            
               2004 m. gruodžio 22 d. Tarybos reglamente (EB) Nr. 27/2005, nustatančiame 2005 m. tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas, taikomas Bendrijos vandenyse ir Bendrijos laivams vandenyse, kuriuose privaloma nustatyti sugavimo apribojimus (3), nustatytos kvotos 2005 m.
            
         
               (2)
            
            
               2005 m. lapkričio 4 d. Ispanija nutraukė europinių jūrų lydekų žvejybą ICES Vb (EB vandenys), VI, VII, XII, XIV zonose su jos vėliava plaukiojančiais laivais.
            
         
               (3)
            
            
               Komisijos reglamentu (EB) Nr. 1894/2005 (4) uždraudžiama su Ispanijos vėliava plaukiojantiems arba joje registruotiems laivams žvejoti europines jūrų lydekas ICES Vb (EB vandenys), VI, VII, XII, XIV zonose.
            
         
               (4)
            
            
               2005 m. lapkričio 28 d. Jungtinė Karalystė perleido Ispanijai 300 tonų europinių jūrų lydekų kvotos ICES Vb (EB vandenys), VI, VII, XII, XIV zonų vandenyse. Todėl europinių jūrų lydekų žvejyba ICES Vb (EB vandenys), VI, VII, XII, XIV zonose laivais, plaukiojančiais su Ispanijos vėliava arba joje registruotais, turėtų būti leidžiama. Todėl Reglamentas (EB) Nr. 1894/2005 turėtų būti panaikintas,
            
         PRIĖMĖ ŠĮ REGLAMENTĄ:
   1 straipsnis
   Žvejybos atnaujinimas
   Todėl europinių jūrų lydekų žvejyba ICES Vb (EB vandenys), VI, VII, XII, XIV zonose laivais, plaukiojančiais su Ispanijos vėliava, turėtų būti leidžiama nuo 2005 m. gruodžio 1 d.
   2 straipsnis
   Panaikinimas
   Komisijos reglamentas (EB) Nr. 1894/2005 yra panaikinamas.
   3 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2005 m. gruodžio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. gruodžio 20 d.
      
         
            Komisijos vardu
         
         Jörgen HOLMQUIST
         
         
            Žuvininkystės ir jūrinių reikalų generalinis direktorius
         
      
   
   
      (1)  OL L 358, 2002 12 31, p. 59.
   
      (2)  OL L 261, 1993 10 20, p. 1. Reglamentas su paskutiniais pakeitimais, padarytais Reglamentu (EB) Nr. 768/2005 (OL L 128, 2005 5 21, p. 1).
   
      (3)  OL L 12, 2005 1 14, p. 1. Reglamentas su paskutiniais pakeitimais, padarytais Reglamentu (EB) Nr. 1936/2005 (OL L 311, 2005 11 26, p. 1).
   
      (4)  OL L 302, 2005 11 19, p. 26. Draudimas žvejoti europines jūrų lydekas su Ispanijos vėliava plaukiojančiais laivais.